เจ้าหน้าที่ได้ดำเนินการลงพื้นที่ตรวจสอบกลิ่นขยะ บริเวณ เฉลิมพระเกียรติ ร.๙ ซอย๘๗ แขวงประเวศ เขตประเวศ ได้สอบถามประชาชนบริเวณซอยดังกล่าว แจ้งว่ามีกลิ่นบ้างเป็นบาง ช่วงเวลา จึงได้ชี้แจงแนวทางการแก้ไขปัญหากลิ่นขยะ พร้อมทั้งได้ ติดตาม กำกับการปฏิบัติงานประสานให้ผู้รับจ้างกำจัดมูลฝอย ดำเนินการแก้ไขปัญหากลิ่นขยะของศูนย์ฯอ่อนนุช ดังนี้ ๑. ล้างทำความสะอาดถนนพื้นที่รอบโรงงานกำจัดมูลฝอยอย่างสม่ำเสมอ ๒. กำชับให้เพิ่มความถี่ในการล้างทำความสะอาดโรงงานและบริเวณอาคารมูลฝอย ๓. ให้เพิ่มปริมาณสารจุลินทรีย์และเพิ่มความถี่ในการฉีดสารจุลินทรีย์บริเวณกองมูลฝอย ๔. เร่งกำจัดมูลฝอยให้หมดวันต่อวันไม่ให้มีมูลฝอยตกค้าง ๕. ปลูกต้นไม้ขนาดใหญ่ เพื่อแก้ปัญหากลิ่นแบบเร่งด่วนและได้มีโครงการปลูกต้นไม้ร่วมกับบริษัท ปตท.จำนวนพื้นที่ ๕๕ ไร่เพิ่มพื้นที่สีเขียวบริเวณพื้นที่รอบโรงงานกำจัดมูลฝอย เพื่อกรองฝุ่นละอองและใช้เป็นแนวป้องกันกลิ่นขยะ แบบยั่งยืนในอนาคต
กลิ่นขยะจากโรงกำจัดขยะ
ระบบนี้ได้รับทราบการทำงานอย่างโปร่งใส่ เป็นขั้นตอน ต้องขอชมเชย  แต่ปัญหากลิ่นขยะ มันรุนแรงมากขึ้นทุกวัน อยู่ที่นี่มา12ปีแล้ว มันรุนแรงมากที่สุด กลิ่นไม่ได้มีแค่ตอนกลางคืน ตอนเช้าเปิดประตูบ้านก็ยังได้กลิ่น  กลิ่นขยะที่โชยมานี้ นอกจากปั่นทอนสุขภาพกายและสุขภาพจิต จริงๆ ค่ะ  อยากให้จนท. เข้ามาสอบถามกับประชาชนที่อาศัยจริงๆ ว่ามันรุนแรงแค่ไหน ไม่ใช่ถามแค่รปภ. หรือ วินมอเตอร์ไซ นะคะ อาจทำจดหมายสำรวจในแต่ละบ้านก็ได้ค่ะ ท่านจะได้รู้ความจริงว่ากลิ่นมันรุ่นแรงมากๆๆ จริงๆ   บางวันกลิ่นไปถึงสถานีรถไฟแอร์พอร์ทลิ้งทับช้าง ก็มีค่ะ